Яшчэ адзін аб'ект, які будзе ў эпіцэнтры свята, – раённы Дом культуры. На яго рамонт выдзелены таксама вялікія сродкі – 4,5 млрд рублёў. Цяпер будаўнікі фарбуюць столь, кладуць паркет у танцзале на другім паверсе. У хуткім часе новы выгляд набудзе глядзельная зала, там будуць новая падлога, зручныя крэслы. У належны стан прывядуць і прылягаючую да будынка тэрыторыю. Акрамя таго, на рамонт і набыццё светлавога абсталявання для сцэны і глядзельнай залы, гукаўзмацняльнай апаратуры дадаткова выдзелена 2,5 млрд рублёў. Такія выдаткі абгрунтаваныя, бо гэта цэнтр культуры ў горадзе.